கைவல்யசாமி 1903 ஆம் ஆண்டில் பெரியார் ஈ. வெ. இராமசாமியைச் சந்திக்கும் வாய்ப்புக் கிடைத்தது. திருச்செங்கோடு அருகில் இளம்பிள்ளை என்னும் ஓர் ஊரில் ஒரு நிலக்கிழார் இல்லத்தில் ஈ.வெ இரா. வும் கைவல்யசாமியும் அருகருகே அமர்ந்து விருந்து உண்டனர். அப்போது பெரியார் குடிநீர் தீர்ந்துவிட்ட குவளையில் குடிக்கத் தண்ணீர் கேட்டார். அங்கிருந்த உணவுப் பரிமாறிய பார்ப்பனர் அக்குவளையைக் கையிலெடுத்து குடிநீரை ஊற்றினார். அதைப் பார்த்த தலைமைச் சமையல்காரர், "சூத்திரன் தொட்ட பாத்திரத்தை ஏன் தொட்டாய்?" என்று கூறிக் கண்டித்தார். அப்போது உணவு சாப்பிட்டுக் கொண்டிருந்த கைவல்யசாமி ஆத்திரம் அடைந்து சோற்றுக்கையுடன் சமையல்காரப் பார்ப்பனர் கன்னத்தில் ஓங்கி அறைந்தார். "சூத்திரன் என்றால் ஆத்திரம் கொண்டு அடி" என்னும் சொலவம் இவ்வாறு தோன்றியதே ஆகும்.

உசாத்துணை
பிறப்பும் படிப்பும்
எழுத்தும் பேச்சும்
பெரியார் ஈ வெ இரா நட்பு